Diari Oficial de la Generalitat Valenciana


Sumari del DOGV 5274, del 06-06-2006 (2006/6608)

RESOLUCIÓ de 25 de maig del 2006, del Rectorat de la Universitat Jaume I, per la qual es convoca una oferta pública per a la selecció d'un/a tècnic/a superior d'investigació d'aquest organisme, amb contracte laboral temporal per obra o servei a temps parcial. (Projecte d'investigació «Analítics de matèries primeres (roques i minerals), i de seguiment d'impactes ambientals» 04I113.01/3).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5274

Data del DOGV
:   06-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/6608


Data del document
:   25-05-2006

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * personal d'investigació
    * concurs administratiu

RESOLUCIÓ de 25 de maig del 2006, del Rectorat de la Universitat Jaume I, per la qual es convoca una oferta pública per a la selecció d'un/a tècnic/a superior d'investigació d'aquest organisme, amb contracte laboral temporal per obra o servei a temps parcial. (Projecte d'investigació «Analítics de matèries primeres (roques i minerals), i de seguiment d'impactes ambientals» 04I113.01/3). [2006/Q6608]  
D'acord amb el que preveu l'article 17.2 del II Conveni Col·lectiu del personal laboral de les universitats públiques de la Comunitat Valenciana, aquest Rectorat de la Universitat Jaume I, fent ús de les competències que li confereix la legislació vigent, convoca una oferta pública d'un tècnic superior d'investigació d'acord amb les següents bases:  
Primera. Denominació del lloc de treball  
Tècnic/a superior d'investigació.  
Segona. Retribució íntegra mensual  
La retribució íntegra mensual, inclosa la part proporcional de les pagues extres, serà de 1.000 euros en concepte de sou base.  
Tercera. Objecte i període  
Col·laborar en la realització del projecte d'investigació: «Analítics de matèries primeres (roques i minerals), i de seguiment d'impactes ambientals».  
La duració prevista d'aquest contracte (12 mesos) estarà vinculada a la duració del projecte i la disponibilitat pressupostària del mateix.  
S'establix un període de prova segons el que disposa l'article 16 del II Conveni Col·lectiu del PAS laboral de les universitats públiques de la Comunitat Valenciana.  
Quarta. Jornada de treball  
A temps parcial (20 hores setmanals).  
Cinquena. Requisits dels aspirants  
. Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.  
. Tindre complits 18 anys i no haver arribat a l'edat de jubilació.  
. Estar en possessió del títol de llicenciat/da en Geologia o equivalent. En el cas de titulacions obtingudes en l'estranger caldrà estar en possessió de la credencial que acredite la seua homologació.  
. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
. No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu estat, l'accés a la funció pública.  
Aquests requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte insubsanable i es resoldrà amb la seua exclusió en el procediment.  
Sisena. Mèrits preferents  
. Llicenciat en Ciències Geològiques, posterior a 1995.  
. Màster en Geologia.  
. Suficiència investigadora.  
. Certificat de grau superior de coneixements de valencià (per la Junta Qualificadora i per una de les universitats de la Comunitat Valenciana).   
. Coneixement mitjà d'anglès.  
.Coneixements d'estadística i aplicació del paquet informàtic estadístic SPSS.  
Setena. Sistema selectiu de la plaça  
Per part de la comissió encarregada de resoldre aquesta selecció, es valoraran els currículums dels aspirants d'acord amb el barem que figura en l'annex II. La comissió podrà, si ho considera oportú, realitzar una prova i/o entrevistar els aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 95 punts i caldrà obtenir un mínim de 47,50 punts per a superar-la.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.  
Huitena. Comissió avaluadora  
La comissió avaluadora tindrà l'estructura que figura en l'annex III d'aquesta convocatòria.  
Els membres de la comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a qualsevol aclariment sobre la convocatòria, les persones interessades podran dirigir-se al professor Teofilo Sanfeliu Montolio (telèfon 287086209, Email: jzllnbde@jwc.ynj.pe).  
Novena. Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir de l'endemà de la publicació en el Diari Oficial de la Generalitat.  
A la sol·licitud s'afegirà la següent documentació:  
a) Una fotocòpia del document nacional d'identitat.  
b) Currículum, amb els mèrits justificats documentalment.  
En l'apartat «codi» de la sol·licitud haurà de figurar el número: 10774.  
Les instàncies presentades a les oficines de Correus hauran de complir amb el procediment establit en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra de les mateixes, havent de figurar amb claredat el nom de l'oficina i la data.  
No serà necessària la compulsa dels documents que se presente fotocopiats, bastant la declaració jurada de l'interessat sobre l'autenticitat dels mateixos, així com les seues dades que figuren en la instància, sense perjuí que en qualsevol moment la comissió o la universitat puga requerir als aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
Deu. Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregat de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'edifici Rectorat i Serveis centrals, campus del Riu Sec de la Universitat Jaume I, i en la següent adreça d'Internet: http://sic.uji.es/serveis/rec-hum/seleccio/invest/  
Onze. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, a 25 de maig del 2006.. El rector: Francisco Toledo Lobo.  
ANNEX I  
Instància  
DADES PERSONALS  
Primer cognom:   
Segon cognom:   
Nom:   
Data de naixement:   
DNI:   
Telèfon:   
Adreça i codi postal:   
Localitat/comarca o província:   
CODI:   
SOL·LICITE l'admissió en el procés selectiu per a cobrir una plaça temporal d ..., convocat per Resolució de data ..., publicat en el Diari Oficial de la Generalitat número ...  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
La persona interessada,  
Castelló de la Plana, ... d ... de 200 ...   
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei orgànica 15/1999 de Protecció de les Dades. Podeu exercir, per escrit, els drets d'accés, rectificació, cancel·lació i, si escau, d'oposició, davant del Servei de Recursos Humans d'aquesta universitat.  
ANNEX II  
Barem  
1. Titulació (fins a 25 punts)  
1.1 Llicenciat en Geologia, posterior a 1995 (2,5 punts).  
1.2 Màster en Geologia (7,5 punts).  
1.3 Suficiència investigadora (10 punts).  
1.4 Valoració d'especialitat (5 punts).  
2. Idiomes (fins a 9 punts)  
2.1 Anglés: coneixements mitjans.  
2.2 Francés: coneixements bàsics.  
2.3 Valencià: grau superior per la Universitat Jaume I i per la Junta Qualificadora, i certificat de capacitació.  
3. Coneixements informàtics (fins a 1 punt).  
Coneixements avançats d'usuari en sistemes informàtics basats en PC i Macintosh: Microsoft Office, EVA, Matx, SPSS, Visilog (anàlisi d'imatge), Freehand, i Photoshop.  
4. Coneixements i formació (fins a 30 punts).  
4.1 Formació específica en:  
. Difracció de la matèria policristal·lina.  
. Mètodes de difracció de raigs X de pols (DRX).  
. Anàlisi quantitativa de fases per difracció de rajos X (DRX).  
. Anàlisi microestructural de sòlids cristal·lins per difracció de raigs X.   
. Determinació d'estructures cristal·lines.  
. Mineralogia aplicada d'argiles.  
. Defectes cristal·lins i no estequiometria  
. Anàlisi d'equilibris minerals en roques cristal·lines.   
. Fluorescència de raigs X.  
. Metodologia d'anàlisi química en la indústria ceràmica.  
. Sedimentació en medis continentals.  
. Anàlisi de riscos geològics que actuen a la conca mediterrània.  
. Efectes de la contaminació atmosfèrica en edificis i monuments.  
. Cartografia geològica.  
. Explotació de recursos hidrogeològics en aqüífers litorals.   
. Processos de transport de contaminants en medis hidrogeològics.   
. Gestió de qualitat aplicada al sector ceràmic.  
. Gestió mediambiental; norma ISO-14563, aplicada al sector ceràmic.  
4.2 Coneixements i manipulació de les següents tècniques analítiques i equips:  
. Difracció de rajos X.   
. Microscopi petrogràfic.  
. Microscòpia electrònica d'escombratge amb microanàlisi per dispersió d'energies (EDAX).  
. Fluorescència de raigs X.   
. Anàlisi granulomètrica per absorció de raigs X (Sedigraph).  
. Anàlisi granulomètrica per difracció làser via humida.  
. Anàlisi granulomètrica per difracció làser via seca.  
. Porosimetria per intrusió de mercuri.   
. Densitat real per mitjà de picnòmetre d'heli.  
. Anàlisi de superfície específica.  
. Anàlisi tèrmica diferencial-termogravimètrica (ATD-TG).  
. Microscopi de calefacció.  
. Dilatometries.  
. Steger.  
. Calcímetre de Bernard.  
. Plasticitat.  
5. Experiència professional (fins a 30 punts).  
5.1 Laboratori:  
. Cristal·lografia i difracció de raigs X. Anàlisi semiquantitativa i quantitativa.   
. Mineralogia.  
. Microscopi petrogràfic.  
. Caracterització microestructural de matèries primeres i productes ceràmics.  
. Fluorescència de raigs X.  
. Microscopi electrònic d'escombratge (SEM) amb microanàlisi per dispersió d'energies.  
. Anàlisi tèrmica diferencial i gravimètrica ATD-TG.  
. Anàlisi dinamomètrica.  
. Porosimetria per intrusió de mercuri.  
. Anàlisi de densitat real.  
. Assaigs de microscopi de calefacció.  
. Assaigs d'acoblaments esmalt-suport.  
. Anàlisi de distribució de dimensions de partícula per mitjà de làser via seca.  
. Anàlisi de distribució de dimensions de partícula per mitjà de làser via humida.  
. Anàlisi de distribució de dimensions de partícula per mitjà d'absorció de raigs X (Sedigraph).  
. Assaigs de superfície específica (BET).  
. Assaigs sobre composicions ceràmiques.  
5.2 Geologia de camp:  
. Coneixement de la geologia del Sistema Ibèric.  
. Cartografia geològica, fotografia aèria, alçament de columnes estratigràfiques i la interpretació d'aquestes aplicades a les roques i als minerals industrials.   
. Estudis de jaciments geològics i explotacions de pedrera.  
En el supòsit de realitzar l'entrevista, es puntuarà fins a 20 punts.  
ANNEX III  
Comissió avaluadora titular  
President: vicerector d'Investigació i Postgrau, o persona en qui delegue.  
Tres vocals en representació de la Universitat Jaume I.  
Un representant del Comitè d'Empresa, a proposta d'aquest òrgan.  
Secretari: el cap del Servei de Recursos Humans o persona en qui delegue, que actuarà amb veu però sense vot.  
Comissió avaluadora suplent: la mateixa estructura.